Diari Oficial de la Generalitat Valenciana


Sumari del DOGV 3276, del 01-07-1998 (1998/5048)

Informació pública del procés selectiu per a cobrir tres places de policia municipal.
-------------------------------------------------------------------------------------

### Dades del document

Número de DOGV
:   3276

Data del DOGV
:   01-07-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/5048


Data del document
:   06-05-1998

Organisme emissor
:   Ajuntament d'Alcalà de Xivert

Tipus de document
:   Anunci

Descriptors 

:   * Alcalà de Xivert
    * administració local
    * policia
    * concurs administratiu

Informació pública del procés selectiu per a cobrir tres places de policia municipal. [1998/C5048]
  
Mitjançant aquest edicte, es fa pública la convocatòria del procés selectiu per a cobrir tres places de policia municipal, dos mitjançant oposició per torn lliure i una per torn de mobilitat, vacants en la plantilla de funcionaris i incloses en l'oferta d'ocupació pública de 1998, amb les corresponents bases rectores aprovades pel Ple de l'Ajuntament en sessió de data 28 d'abril de 1998.
  
Cosa que es fa pública perquè se'n prenga coneixement, en compliment del que es disposa en l'article 97 de la Llei 7/1985, de 2 d'abril, Reguladora de les Bases del Règim Local.
  
Alcalà de Xivert, 6 de maig de 1998.- L'alcalde: Francisco Juan Mars.
  
Bases rectores de la convocatòria per a la provisió en propietat de tres places de guàrdia de la policia local
  
1. Objecte
  
És objecte d'aquestes bases establir les normes rectores de la convocatòria per a la provisió en propietat de tres places de guàrdies de la policia local vacants en la plantilla de funcionaris i incloses en l'oferta d'ocupació pública de 1998.
  
Les places estan enquadrades en el grup D, corresponents a l'escala d'administració especial, subescala de serveis especial, classe de policia local i els seus auxiliars. Enquadrades en l'escala bàsica amb categoria de policia del cos de policia local, segons la Llei 2/1990, de 4 d'abril de la Generalitat Valenciana.
  
No obstant això, la convocatòria es considerarà ampliada, si és el cas, a la resta de places de guàrdia de la policia local que puguen quedar vacants fins al moment d'inici de les proves selectives.
  
2. Sistema de selecció
  
Dues places mitjançant oposició per torn lliure, amb posterior curs selectiu, i una per concurs de mèrits per torn de mobilitat entre funcionaris de carrera pertanyents a altres cossos de la policia local, escala bàsica, categoria de policia de la Comunitat Valenciana.
  
En el supòsit de no ser coberta aquesta plaça per l'esmentat sistema, s'inclourà en el nombre de places objecte d'aquesta convocatòria, per a la selecció per oposició lliure.
  
3. Requisits dels aspirants
  
Per a prendre part en les proves selectives, els aspirants hauran de reunir els requisits següents en la data en què acabe el termini de presentació d'instàncies:
  
- Per al torn lliure:
  
a) Tenir la nacionalitat espanyola.
  
b) Estar en possessió del títol de graduat escolar o equivalent, o haver complit les condicions per a obtenir-lo en la data que acabe el termini de presentació d'instàncies.
  
c) No patir cap malaltia o defecte físic que impedisca l'exercici de les funcions pròpies del càrrec, així com tenir una estatura mínima d'1,65 metres per als homes i 1,60 metres per a les dones.
  
d) Haver complit 18 anys, sense excedir l'edat de 30 anys. Només a l'efecte de l'edat màxima, se'n compensarà el límit amb els serveis prestats anteriorment a l'administració local, escala d'administració especial, subescala de serveis especials, classe de policia local i els seus auxiliars.
  
Es considerarà que no excedeix els 30 anys tot aspirant que l'últim dia del termini de presentació de sol·licituds no haja complit encara els 31.
  
e) Estar en possessió dels permisos de conducció de vehicles de les categories A-2 i b-2 o, si és el cas, A del Reial Decret 772/1997, de 30 de maig, pel qual s'aprova el Reglament General de Conductors, i B que habilite per a la conducció dels vehicles a què es refereix l'article 7.3 de l'esmentat reglament.
  
f) No haber sigut separat mitjançant expedient disciplinari del servei de l'estat, comunitats autònomes o de les entitats locals, ni trobar-se inhabilitat per a l'exercici de les funcions públiques.
  
- Per al torn de mobilitat:
  
a) Ser funcionari de carrera, integrat en la subescala de serveis especials, policia local, de qualsevol dels municipis de la Comunitat Valenciana de la categoria que es convoca.
  
b) Haver romàs, almenys, dos anys en el lloc de treball des del qual es concursa.
  
c) Que no li falten menys de 10 anys per a complir l'edat de jubilació forçosa.
  
d) No patir cap malaltia ni defecte físic que impedisca l'exercici normal de les funcions pròpies de l'escala i categoria.
  
e) No trobar-se suspés en ferm ni inhabilitat per a l'exercici de funcions públiques.
  
f) Estar en possessió dels permisos de conducció de vehicles de les classes A-2 i B-2 o, si és el cas, A del Reial Decret 772/1997, de 30 de maig, pel qual s'aprova el Reglament General de Conductors, y B que habilite per a la conducció dels vehicles a què es refereix l'article 7.3 de l'esmentat reglament.
  
4. Instàncies
  
Les instàncies en què se sol·licite prendre part en les proves selectives es dirigiran a l'alcalde president i es presentaran en el Registre General de l'Ajuntament en el termini de 20 dies naturals comptats a partir de l'endemà de la publicació de l'anunci de la convocatòria en el Boletín Oficial del Estado. També podran presentar-se en la forma que determine l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Per a ser admesos i prendre part en les proves selectives o concurs, el sol·licitants, a més de fer constar les seues circumstàncies personal, hauran de manifestar en la instància que reuneixen tots els requisits exigits en aquestes bases referits sempre a la data en què acabe el termini de presentació d'instàncies, i que es comprometen a prestar el preceptiu jurament o promesa.
  
Cal adjuntar a la instància:
  
- El resguard d'haver pagat en la tresoreria municipal els drets d'examen, que es fixen en 1.500 pessetes.
  
- Aquells que opten pel torn de mobilitat hauran de presentar la documentació acreditativa dels mèrits al·legats pels aspirants, mitjançant original d'aquesta o fotocòpia compulsada. No es tindrà en compte cap mèrit que no s'acredite en aquest moment.
  
5. Admissió d'aspirants
  
Acabat el termini de presentació d'instàncies, l'Alcaldia aprovarà la llista provisional dels aspirants admesos i exclosos, que es farà pública al tauler d'edictes de l'Ajuntament i en el Butlletí Oficial de la Província, concedint-se un termini de 10 dies per a reclamacions. Si n'hi ha, seran acceptades o rebutjades en la resolució per la qual s'aprove la llista definitiva, que serà feta pública en la forma indicada, en la qual es determinaran també el lloc, data i hora de la celebració del primer exercici o prova i la composició nominal del tribunal qualificador.
  
6. Tribunal qualificador
  
El tribunal qualificador, tant en les proves convocades per torn lliure com del concurs per torn de mobilitat, estaran compostes pels membres següents:
  
- President: l'alcalde president de l'Ajuntament o regidor en qui delegue.
  
- Secretari: el de la corporació o funcionari en qui delegue, que actuarà a més com a vocal.
  
- Vocals:
  
· Un representant del professorat oficial designat per l'Institut Valencià de Seguretat Pública.
  
· Un representant de l'administració de la Generalitat Valenciana.
  
· El cap del cos de la Policia Local, i si no n'hi ha, un funcionari de la corporació d'igual o superior categoria.
  
· Dos representants dels treballadors.
  
La designació dels membres del tribunal inclourà la dels suplents respectius. Ambdós hauran de posseir igual o superior titulació que l'exigida per als llocs de treball oferits.
  
El tribunal podrà, en tot moment, disposar la incorporació d'assessores especialistes a les seues sessions, en especial per a les proves físiques i psicotècniques.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents.
  
El tribunal tindrà la categoria que corresponga, segons estiga determinat per la legislació de l'administració de l'estat.
  
7. Començament i desenvolupament de les proves
  
El primer exercici començarà en la data que es determine i serà anunciada en el Butlletí Oficial de la Província, i en tot cas no serà abans que hagen transcorregut dos mesos des de la data de la publicació de la corresponent convocatòria en el Boletín Oficial del Estado.
  
Els aspirants seran convocats per a cada exercici en crida única, sent exclosos els qui no hi compareguen, llevat dels casos degudament justificats i lliurement valorats pel tribunal.
  
L'ordre d'actuació dels aspirants en aquells exercicis que no puguen realitzar-se conjuntament es determinarà mitjançant sorteig previ.
  
La qualificació de cada exercici es publicarà al tauler d'anuncis de l'Ajuntament, on també s'anunciarà, amb l'antelació establida reglamentàriament, el lloc, dia i hora en què s'iniciarà l'exercici següent.
  
8. Proves selectives i valoració
  
Proves prèvies, per a ambdós torns.
  
Abans de començar la realització dels exercicis (torn lliure) o, si és el cas, la valoració del concurs (torn de mobilitat), tots els aspirants hauran de realitzar les proves següents:
  
A) Reconeixement mèdic, en el qual es tindrà en compte el corresponent quadre d'exclusions mèdiques contingut en l'annex de l'Ordre de 22 de desembre de 1997, de la Conselleria de Presidència (DOGV núm. 3.175, de 03.02.98).
  
En aquest reconeixement actuarà coma tribunal mèdic el Gabinet de Seguretat i Higiene en el Treball de Castelló, dependent de la Conselleria d'Ocupació, Indústria i Comerç, sent vàlids a l'efecte del present procediment selectiu els reconeixements mèdics efectuats, amb el contingut indicat, fins a sis mesos abans de l'inici d'aquesta prova.
  
La qualificació serà d'apte i no apte, sent eliminats els declarats no aptes.
  
B) Reconeixement psicotècnic. El realitzarà un professional qualificat que serà designat per l'Alcaldia com a assessor del tribunal i s'ajustarà per a cada torn al contingut de l'annex III de l'Ordre de 5 de desembre de 1994 de la Conselleria d'Administració Pública (DOGV núm. 2.413, de 23.12.94).
  
La qualificació serà d'apte o no apte, sent eliminats els declarats no aptes, havent de superar l'aspirant, com a mínim, en el cas dels factors aptitudinals quatre dels sis factors a mesurar i, en tots els casos, el factor d'agilitat mental.
  
Torn lliure
  
Fase d'oposició
  
Constarà dels exercicis següents:
  
- Primer. De caràcter obligatori i eliminatori.
  
Consistirà a superar les proves d'aptitud física que posen de manifest la capacitat per a l'exercici del lloc de treball, amb el contingut i marques que s'especifiquen en l'annex corresponent d'aquestes bases.
  
La qualificació d'aquest exercici serà d'apte i no apte, sent necessari superar com a mínim quatre de les proves per a ser qualificat com a apte.
  
- Segon. De caràcter obligatori i eliminatori.
  
Consistirà a desplegar per escrit, en un temps màxim de tres hores, quatre temes elegits per sorteig, un de cada un dels grups primer a quart, ambdós inclusives, que componen el temari. Aquests temes seran llegits en sessió pública davant el tribunal, que podrà formular els aclariments i les preguntes que sobre aquells considere oportuns. Es valoraran la claredat d'idees, la facilitat d'expressió verbal i el coneixement sobre els temes exposats.
  
La qualificació d'aquest exercici serà de 0 a 10 punts, sent necessari obtenir-hi un mínim de 5 punts per a superar-lo.
  
- Tercer. De caràcter obligatori i eliminatori.
  
Consistirà en l'exposició per escrit d'un tema dels que componen el grup cinqué en un temps màxim d'una hora, valorant-se els coneixements exposats, la claredat en l'exposició, netedat, redacció i ortografia.
  
La qualificació d'aquest exercici serà de 0 a 10 punts, sent necessari obtenir-hi un mínim de 5 punts per a superar-lo.
  
- Quart exercici. De caràcter obligatori i no eliminatori.
  
Consistirà a traduir del valencià al castellà, i viceversa, un text proposat pel tribunal immediatament abans d'iniciar l'exercici, en un temps màxim de 45 minuts.
  
L'exercici es qualificarà de 0 a 2 punts i no serà eliminatori.
  
La qualificació final de cada aspirant serà la suma dels punts obtinguts en tots els exercicis.
  
Torn de mobilitat
  
El concurs per a cobrir la plaça de torn de mobilitat s'ajustarà i es resoldrà d'acord amb els criteris i barem establits en l'Ordre de 20 de gener de 1998 de la Conselleria de Presidència (DOGV núm. 3.420, de 13.03.98), i s'ajustarà a les normes següents:
  
a) Els mèrits al·legats i qualsevol altra dada hauran d'estar referits a la data d'acabament del termini de presentació d'instàncies.
  
b) El concurs es resoldrà abans de l'inici dels exercicis de l'oposició per torn lliure.
  
c) Una vegada transcorregut el termini de presentació d'instàncies, aquestes seran vinculants per al peticionari i els destins adjudicats seran irrenunciables, llevat que abans d'acabar el termini de presa de possessió s'haguera obtingut un altre destí per convocatòria pública; en aquest cas, caldrà comunicar aquesta circumstància a l'ajuntament que convoca la plaça oferida i adjudicada.
  
d) En qualsevol moment del procés d'adjudicació els interessats podran sol·licitar formalment els aclariments o, si és el cas, la documentació addicional que s'estime necessària per a la comprovació dels mèrits, requisits o dades al·legades, així com aquells altres que es consideren necessaris per a una correcta valoració.
  
e) L'ordre de prioritat per a l'adjudicació de les places convocades estarà determinat per la major puntuació total obtinguda a la vista dels mèrits al·legats. En cas d'empat, s'acudirà per a dirimir-lo a la major puntuació dels cursos realitzats. En cas de persistir-hi l'empat, s'acudirà a la data de naixement, i s'adjudicarà la plaça al sol·licitant de major edat.
  
f) El termini de presa de possessió del nou destí obtingut serà d'un mes, que començarà a comptar a partir de l'endemà del nomenament, sent necessari efectuar el cessament dins del tres dies hàbils següents a la data del nomenament.
  
9 Relació d'aprovats i presentació de documents
  
Terminada al qualificació dels aspirants, el tribunal farà pública la relació d'aprovats al tauler d'edictes del local en què s'haguera celebrat l'últim exercici i l'elevarà a l'autoritat competent, sense que el nombre en cap cas puga ser superior al de places convocades, junt amb l'acte de l'última sessió.
  
A partir d'aquesta publicació i durant el termini de 20 dies hàbils, els opositors aprovats hauran de presentar davant l'Ajuntament la documentació que acredite tots els requisits exposats en la base tercera. Si no ho fan així, llevat dels casos de força major, no podran ser nomenats funcionaris, sense perjudici de la responsabilitat en què hagueren pogut incórrer per falsedat en la instància.
  
Els qui tinguen la condició de funcionaris públics estaran exempts de justificar documentalment les condicions i requisits ja demostrats per a obtenir el nomenament anterior, havent de presentar l'escaient certificat acreditatiu de la seua condició i de totes les altres circumstàncies que consten en el full de serveis.
  
10. Curs selectiu i nomenament
  
- Torn lliure
  
Aportada la documentació conforme a la base anterior, l'Alcaldia nomenarà funcionari en pràctiques els opositors aprovats, els quals s'hauran d'incorporar a l'Institut Valencià de Seguretat Pública per a seguir un curs de contingut teoricopràctic integrat per dues fases: una de formació i selecció i una altra, una vegada superada l'anterior, de pràctiques en aquest Ajuntament amb una duració de dos mesos.
  
En el període en pràctiques, percebran les retribucions que corresponguen a aquesta condició i que es troben determinades per la legislació vigent.
  
La qualificació del període de pràctiques correspondrà a l'Institut Valencià de Seguretat Pública. La valoració es farà sobre la base de criteris que faran referència a l'assimilació dels coneixements impartits, responsabilitat, dedicació i tots els aspectes de l'actuació de l'aspirant que siguen necessaris per a valorar la seua capacitat per a una adequada prestació de les funcions atribuïdes al lloc.
  
Acabat el curs teoricopràctic, l'Institut Valencià de Seguretat Pública comunicarà a aquest Ajuntament la relació d'aspirants que hagen superat el curs, amb indicació de la puntuació o qualificacions obtingudes, i l'Ajuntament els nomenarà com a funcionaris de carrera. Els nomenaments s'efectuaran en el termini màxim de 15 dies, comptats des de la comunicació de l'Institut Valencià de Seguretat Pública.
  
Els funcionaris en pràctiques que no superen l'esmentat curs teoricopràctic no podran ser nomenats funcionaris de carrera i cessaran en el cobrament de les percepcions que els corresponguen com a funcionaris en pràctiques. Els qui no superen el seu primer curs teoricopràctic, podran incorporar-se a l'immediatament posterior. Si no superen aquest segon curs, quedaran definitivament decaiguts en el seu dret de reserva.
  
- Torn de mobilitat.
  
Aportada la documentació exigida, s'efectuarà el corresponent nomenament com a guàrdia de la policia local, havent de prendre possessió de la plaça en el termini d'un mes a partir del següent al del nomenament. El cessament en la corporació de la qual es provinga haurà d'efectuar-se dins dels tres dies hàbils següents a la data de nomenament.
  
El còmput del termini per al cessament s'iniciarà quan acaben el permisos o llicències que, si és el cas, hagen sigut concedides als interessats. El policia local que haja cursat la sol·licitud per al concurs de mobilitat, estarà obligat a donar trasllat per escrit dels dits permisos o llicències a l'Ajuntament que convoca la plaça, i aquest podrà acordar la suspensió del gaudi d'aquells.
  
L'ajuntament de procedència del policia local podrà prorrogar el seu cessament per necessitats del servei per un temps no superior a 20 dies hàbils, comunicant aquesta pròrroga a l'ajuntament que convoca la plaça.
  
11. Incidències
  
El tribunal queda facultat per a resoldre els dubtes que es presenten i prendre els acords necessaris per al bon ordre de l'oposició i del concurs de mèrits en tot allò no previst en aquestes bases.
  
12. Impugnació
  
La convocatòria, les bases i tots els actes administratius que es deriven d'aquestes i de l'actuació del tribunal, podran ser impugnats pels interessats en els casos i en la forma establida en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
13. Normativa supletòria
  
En allò no previst en aquestes bases, se seguirà el que s'estableix en el Decret 152/1991, de 29 d'agost, del Consell de la Generalitat Valenciana, Ordre del conseller d'Administració Pública de 9 de setembre de 1991, per la qual es desplega l'esmentat decret, posteriors ordres de desplegament i tota altra normativa aplicable.
  
14. Borsa de treball
  
Es constituirà una borsa de treball per a la provisió de possibles vacants fins que es procedisca a la celebració de les corresponents proves selectives de la següent oferta d'ocupació pública, efectuant-se nomenaments interins a favor d'aquells aspirants que per ordre de puntuació hagen superat els exercicis i no hagen sigut inclosos en la proposta d'aprovats.
  
ANNEX I
  
proves físiques i mínims a realitzar
  
Es realitzaran les proves següents, per l'ordre indicat i amb les marques mínimes a realitzar que s'indiquen tot seguit:
  
1. Escalada de corda amb presa de peus:
  
- Dones: 3 metres.
  
- Homes: 4 metres.
  
2. Salt d'alcada:
  
- Dones: 1,00 metre.
  
- Homes 1,10 metres.
  
3. Carrera de velocitat en 60 metres:
  
- Dones: 12 segons.
  
- Homes: 10 segons.
  
4. Salto de llargada amb correguda:
  
- Dones: 3,80 metres.
  
- Homes: 4,00 metres.
  
5. Carrera de resistència en 1.000 metres:
  
- Dones: 4 minuts i 10 segons.
  
- Homes: 4 minuts.
  
Es permetrà als aspirants la realització de dos intents per a la prova d'escalada de corda i de tres per a les proves de salt d'alçada i llargada.
  
Obtindran la qualificació d'apte els que no superen, com a mínim, quatre de les proves.
  
És obligatori, per a ser declarat apte, prendre part en totes les proves, encara que ja se n'hagueren superat quatre.
  
ANNEX II
  
Temari
  
Grup primer: dret polític i administratiu.
  
Tema 1. Organització política de l'estat espanyol. Classes i forma d'estat. Organització territorial de l'estat. La corona. Poder legislatiu. Poder executiu. Poder judicial. Relacions entre el Govern i les Corts Generals.
  
Tema 2. La Constitució Espanyola. El sistema constitucional. La Constitució Espanyola de 1978. Principis generals. El Tribunal Constitucional.
  
Tema 3. Les Corts Generals. Les càmeres. La funció legislativa. L'administració de justícia.
  
Tema 4. L'organització territorial espanyola. Les comunitats autònomes. Els estatuts d'autonomia. Òrgans i competències. Les administracions públiques, estatal, autonòmica i local.
  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i Hisenda.
  
Tema 6. L'administració local. El caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.
  
Tema 7. El dret administratiu. Fonts. La llei. Normes no parlamentàries equiparades a la llei. El reglament, concepte i classes. El procediment administratiu.
  
Grup segon: règim local i policia.
  
Tema 8. El municipi. Òrgans unipersonals de govern. L'alcalde. Els tinents d'alcalde. Els regidors.
  
Tema 9. El municipi. Òrgans col·legiats de govern. El ple de l'ajuntament. La comissió de govern. Òrgans consultius i participatius. Les comissions informatives.
  
Tema 10. La seguretat ciutadana. Autoritats competents. Funcions de la policia local, segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.
  
Tema 11. La policia local, conceptes previs. Missions i objectius. Estructura orgànica i funcional.
  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la policia local. Llei orgànica de forces i cossos de seguretat. Principis bàsics d'actuació. Disposicions estatutàries comunes. Règim disciplinari.
  
Tema 14. Llei de la Generalitat Valenciana de Coordinació de Policies Locals de la Comunitat Valenciana. Disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'institut Valencià de Seguretat Pública.
  
Grup tercer: dret penal.
  
Tema 15. El Codi Penal. Concepte de delicte i falta. Graus d'execució del delicte. Accions i omissions. Dol i imprudència. Autors, còmplices i encobridors.
  
Tema 16. Classes de faltes. Contra les persones, contra el patrimoni, contra els interessos generals i contra l'ordre públic.
  
Tema 17. Classes de delicte. Contra les persones, contra la llibertat i la llibertat sexual, contra el patrimoni i l'ordre socioeconòmic.
  
Tema 18. Obligacions i competències dels ajuntaments. Les ordenances municipals. Els bans d'alcaldia.
  
Tema 19. Ordenances municipals, concepte i classes. Infraccions. Potestat sancionadora. Principals infraccions a bans i ordenances. Procediment sancionador.
  
Grup quart: trànsit.
  
Tema 20. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.
  
Tema 21. Reglaments en desplegament de la Llei de Bases sobre Trànsit i Circulació de Vehicles de Motor i Seguretat Viària.
  
Tema 22. El trànsit viari. Introducció. Vies i vehicles i conductors. Les condicions tècniques del vehicle. Classes de transport.
  
Tema 23. El transport. Servei públic de viatgers i servei públic de mercaderies o mixtos. El serveis privat, mercaderies perilloses. Condicions tècniques del vehicle de transports i altres requisits principals.
  
Tema 23. Els accidents de trànsit. Concepte i consideracions prèvies. Les causes. Classes i fases.
  
Grup cinqué: específic de l'Ajuntament d'Alcalà de Xivert.
  
Tema 1. El terme municipal d'Alcalà de Xivert: característiques físiques generals. Límits. Partides.
  
Tema 2. Guia de carrers del terme municipal.
  
Tema 3. Història del municipi d'Alcalà de Xivert.
  
(Es facilitarà als opositores que ho sol·liciten informació mínima sobre aquests temes).